Viera Dubačová

Životopis

Narodila sa a vyrastala v Ivanke pri Nitre. Vyštudovala réžiu na VŠMU v Bratislave. Od 1981 pôsobila v Bábkovom divadle v Banskej Bystrici ako bábkoherečka. v čase Novembra 1989 pracovala ako herečka v Bábkovom divadle na rázcestí, ale chcela sa venovať réžii. Po Gorbačovej perestrojke chcela urobiť divadelný projekt s dôchodcami bez domova. Prostredníctvom hercov z ústavov sociálnej spravodlivosti chcela meniť spoločnosť.
Od roku 1989 rozvíjala netradičné kultúrne aktivity v Banskej Bystrici ako hepeningy a živé betlehemy. Významným krokom bol aj Prvý bezbariérový deň pre deti. Je zakladateľkou a režisérkou Divadla z Pasáže, v ktorom hrajú ľudia s mentálnym postihnutím, a je aj riaditeľkou Medzinárodného divadelného festivalu Arteterapia. Režírovala v Žiline, Nitre, Bratislave, Košiciach a v Banskej Bystrici. V Bábkovom divadle v Žiline hry a happeningy s problematickou mládežou, s ľuďmi s psychickými poruchami.
Od roku 2009 bola riaditeľkou občianskeho združenia Re-Culture a Divadla Ivana Palúcha v Banskej Bystrici. V roku 2010 organizovala v Banskej Bystrici a v Prahe festival Akcent organizovaný v spolupráci s pražským divadlom Archa. V tom istom roku bola slovenskou ambasádorkou Európskeho roka boja proti chudobe a sociálnemu vylúčeniu. Stála pri založení viacerých neziskových organizácií ako Záhrada – centrum nezávislej kultúry, Chránené bývanie Dom n.o., Agentúra podporovaného zamestnávania n.o., Šukar Dživipen n.o. Je tiež zakladateľkou organizácie Animus Apertus, ktorá je zameraná na tvorbu divadelných inscenácií s aktuálnymi témami, organizovanie rôznych kultúrnych komunitných a vzdelávacích akcií, predstavení, workshopov, kolokvií a festivalov. Pôsobí ako členka Siete pre nezávislú kultúru ANTÉNA a z tejto pozície je aj v Rade vlády pre kultúru. Získala Krištáľové krídlo za filantropiu v roku 2012.
V roku 2015 šla pomáhať migrantom na Balkán.

Komunálna politická činnosť

Po trinástich rokoch provizórneho fungovania Divadla z pasáže bola unavená a chcela sa pozrieť do tváre poslancom čo bránili vo raste divadla. Po oslovení Vladimírom Pirošíkom, Pavlom Katreniakom a inými, že zakladajú Banskobystrickú alternatívu sa pridala do politiky.
V komunálnych voľbých v roku 2006 bola zvolená ako nezávislá kandidátka s 1 597 ako prvá v poradí za mestskú poslankyňu v 1. banskobystrickom obvode. V komunálnych voľbých v roku 2010 bola zvolená s 1 305 hlasmi ako druhá v poradí za poslankyňu v 1. obvode. V nasledujúcich voľbách získala 1 939 hlasov, v rámci mesta sa umiestnila na 6. mieste a ako nezávislá kandidátka bola zvolená za mestskú poslankyňu.
Aktuálne je tretie volebné obdobie nezávislou poslankyňou Mestského zastupiteľstva v Banskej Bystrici, kde je členkou klubu Banskobystrická alternatíva. Vystupuje ako antikorupčná aktivistka a v tejto pozícii verejne podporila protest Gorila a stála pri Občianskej výzve 2012. Je zástankyňou modernej občianskej spoločnosti.
Bojuje proti extrémizmu a je jednou zo zakladateliek banskobystrickej iniciatívy Nie v našom meste.

Celoštátna politická činnosť

V roku 2014 bola ako nezávislá osobnosť nominovaná na kandidátku strany Obyčajní ľudia a nezávislé osobnosti pre voľby do Európskeho parlamentu. Kandidovala na 2. mieste kandidátky. So ziskom 7 671 prednostných hlasov sa umiestnila na 4. mieste v rámci strany. Do Europarlamentu sa nebola zvolená.
Prijala, rovnako ako nezávislá kandidátka, aj miesto číslo 3 na kandidátke hnutia OĽaNO – NOVA do volieb do Národnej Rady Slovenskej republiky v roku 2016. Do parlamentu šla s cieľom pomôcť regiónu. Podľa jej názoru to už nešlo regionálnou činnosťou. Vo voľbách získala 13 682 prednostných hlasov a z 12. miesta bola zvolená za poslankyňu. Na prvej parlamentnej schôdzi si na oblečenie pripla žltú hviezdu. Urobila tak spolu s kolegom Ondrejom Dostálom.
Vo februári 2017 z poslaneckého kľubu OĽaNO-NOVA odišla spolu s kolegom Otom Žarnayom. Obaja vidia lepší priestor na svoju ďalšiu prácu mimo hnutia. Dôvodom boli aj blížiace sa župné voľby. Dubačová oznámila zámer kandidovať za poslankyňu v Banskobystrickom kraji, vo voľbách predsedu kraja podporila kandidatúru Jána Luntera. Jej stranu ju v snahe nepodporovala. Vo voľbách získala v 1. obvode 9 543 hlasov a ako tretia v poradí bola zvolená za krajskú poslankyňu za tento obvod. Vo voľbách sa stala najúspešnejšou ženou kraja. V nasledujúcich komunálnych voľbách už kandidovať nechce, záujmy mesta bude hájiť v krajskom parlamente.

Strana SPOLU

Spolu s ďalšími doteraz nezávislými poslancami sa v apríli 2017 spojila do novej strany. Stranu zakladajú Miroslav Beblavý, Jozef Mihál, Katarína Macháčková, Zuzana Zimenová, Simona Petrík a Oto Žarnay. Iniciátori strany zároveň zverejnili svoju výzvu Vráťme Slovensko ľuďom.
Na ustanovujúcom sneme strany, ktorý sa konal 14. apríla 2018 v Poprade bola Dubačová zvolená za členku predsedníctva strany.